|  |
| --- |
|  |
| grb7**REPUBLIKA HRVATSKA** |
| PRIMORSKO-GORANSKA ŽUPANIJA |
|  |
| UPRAVNI ODJEL ZA KULTURU, SPORT I TEHNIČKU KULTURU |
|  |

**J A V N I P O Z I V**

**za sufinanciranje manifestacija jedinica lokalne samouprave u cilju održivog razvoja Kulturno-turističke rute Putovima Frankopana iz Proračuna Primorsko-goranske županije za 2023. godinu**

1. **UVOD**

U Proračunu Primorsko-goranske županije za 2023. godinu, Razdjel 11 Upravni odjel za kulturu, sport i tehničku kulturu, planirana su sredstva namijenjena za sufinanciranje manifestacija jedinica lokalne samouprave u cilju održivog razvoja Kulturno-turističke rute Putovima Frankopana.

1. **UVJETI PRIJAVE**

 Pravo na podnošenje prijava imaju jedinice lokalne samouprave na čijem području se nalaze lokaliteti Kulturno-turističke rute Putovima Frankopana.

 Prijavljene manifestacije moraju se odvijati na području najmanje jednog od dvadeset lokaliteta Kulturno-turističke rute Putovima Frankopana.

Kulturno-turistička ruta Putovima Frankopana obuhvaća sedamnaest kaštela, utvrđenih gradova i dvoraca (kašteli Gradec, Krk, Grobnik, Trsat, Drivenik, Grižane i Bakar, kula u Bribiru, kaštel s kulom Kvadrac Novi Vinodolski, kaštel Zrinskih u Brodu na Kupi, Stari grad Zrinskih u Kraljevici, Stari grad Ledenice, Stari grad Hreljin, dvorci Nova Kraljevica, Severin i Stara Sušica te dvorac Zrinskih u Čabru) te tri sakralna kompleksa (Franjevački samostan s crkvom Navještenja Marijina na Košljunu, Pavlinski samostan u Crikvenici i manastir Gomirje).

Na ovaj Javni poziv ne mogu se prijaviti projekti koji su sufinancirani iz proračunskih razdjela drugih upravnih tijela Primorsko-goranske županije u tekućoj godini.

1. **PRIHVATLJIVE I NEPRIHVATLJIVE AKTIVNOSTI I TROŠKOVI**

U okviru ovog Javnog poziva za sufinanciranje prihvatljivi su troškovi provedbe manifestacija jedinica lokalne samouprave navedenih pod točkom *2.* Uvjeti prijave nastali u 2023. godini.

U okviru ovog Javnog poziva za sufinanciranje prihvatljive su aktivnosti i troškovi nužni za provedbu manifestacija odnosno:

* najam opreme (audio i vizualna tehnika),
* nabava radnog/potrošnog materijala vezanog za organizaciju događanja,
* najam prostora za održavanje događanja,
* honorari (temeljem ugovora) izvođača i vanjskih suradnika,
* najam prijevoznih sredstava u svrhu prijevoza vezanih uz organizaciju događanja,
* troškovi promocije događanja (oglašavanje u tisku, na radiju, vanjsko oglašavanje),
* izrada promotivnih i informativnih materijala (prospekti, karte, CD, DVD, filmovi, grafičko oblikovanje i izrada oglasa i drugih promotivnih alata i dr.),
* usluge zaštitarske službe,
* drugi troškovi neposredne organizacije događanja.

Neprihvatljivi troškovi su:

* kupnja nekretnina/prijevoznih sredstava,
* troškovi redovnog poslovanja organizatora događanja (plaće i troškovi prijevoza zaposlenih, porezi, doprinosi, kamate i sl.),
* troškovi smještaja, putnih troškove izvođača i vanjskih suradnika,
* troškovi ugostiteljskih usluga odnosno nabava hrane i pića,
* izrada studija, elaborata, projektne i druge dokumentacije,
* svi drugi troškovi koji nisu vezani za realizaciju i ciljeve kandidiranog događanja.

Porez na dodanu vrijednost nije prihvatljivi trošak u dijelu u kojem ga prijavitelj može koristiti kao pretporez u smislu Zakona o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20, 39/22 i 113/22).

1. **KRITERIJI ZA ODABIR**

Kriteriji za odabir manifestacija su:

1. kvaliteta (sadržaj, cilj i očekivani rezultati),
2. vrsta: isključivo manifestacije ili obilježavanje prigodnih datuma vezanih uz povijest obitelji Frankopan u sklopu kojih će se promovirati Kulturno–turistička ruta Putovima Frankopana,
3. provedba na području najmanje jednog od dvadeset lokaliteta Kulturno-turističke rute Putovima Frankopana,
4. autohtona priča o Frankopanima koja interpretira baštinu na Kulturno–turističkoj ruti Putovima Frankopana,
5. da manifestacije budu sadržajno inspirirane isključivo Frankopanima i frankopanskim temama s ciljem promidžbe i nadogradnje Kulturno-turističke rute Putovima Frankopana,
6. ocjena opravdanosti manifestacije za koju je zatraženo sufinanciranje,
7. izvornost manifestacije,
8. manifestacija mora biti prilagodljiva raznim prostorima, pokretna i prenosiva.
9. **SADRŽAJ PRIJAVE**

Prijava projekta provodi se ispunjavanjem sadržaja i dostavom Obrasca za prijavu i pripadajuće izjave koji se preuzimaju na službenoj internet stranici Primorsko-goranske županije [www.pgz.hr](http://www.pgz.hr).

 Obrazac za prijavu mora biti ispunjen, potpisan i ovjeren sukladno Uputama za prijavitelje koje su dostupne na službenoj internet stranici Primorsko-goranske županije [www.pgz.hr](http://www.pgz.hr/).

1. **NAČIN PRIJAVE**

 Prijave se mogu dostaviti na dva načina:

1. poštom preporučeno na adresu:

**PRIMORSKO-GORANSKA ŽUPANIJA**

**Upravni odjel za kulturu, sport i tehničku kulturu**

**"Prijava na Javni poziv za sufinanciranje manifestacija jedinica lokalne samouprave u cilju održivog razvoja Kulturno-turističke rute Putovima Frankopana iz Proračuna Primorsko-goranske županije za 2023. godinu "**

**Riva 10, 51 000 Rijeka**

2. osobnom dostavom u Pisarnicu Primorsko-goranske županije na adresi:

**Riva 10**

**51 000 Rijeka**

1. **ROK ZA PODNOŠENJE PRIJAVA**

Javni poziv je otvoren od 22. veljače do 24. ožujka 2023. godine.

Nepotpune prijave te prijave zaprimljene izvan roka za prijavu neće se razmatrati.

Pregled i ocjenu pristiglih prijava izvršit će Povjerenstvo za odabir manifestacija imenovano Odlukom Župana, temeljem čijeg će prijedloga Župan donijeti Odluku o odabiru.

Svedodatne informacije mogu se dobiti telefonom na broj **051/351-893** i **051/ 351-853.**

1. **NAČIN OBJAVE INFORMACIJA**

Sve obavijesti i promjene vezane uz Javni poziv biti će objavljene na službenoj internet stranici Primorsko-goranske županije.